UMUMIY OʻRTA VA OʻRTA MAXSUS, KASB-HUNAR TAʼLIMIGA IZCHIL OʻTISHNI TAʼMINLASHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 2021-02-22)

Vazirlar Mahkamasi yangi oʻrta maxsus, kasb-hunar taʼlim muassasalarini ishga tushirish boʻyicha yoʻl qoʻyilgan qoloqlik va oʻrta umumtaʼlim maktablarida oʻquvchilar oʻrni yetarlicha muvozanatli qisqartirilmaganligi munosabati bilan ayrim tumanlarda 9-sinflarning bitiruvchilari oʻqishni kasb-hunar kollejlarida yoki umumtaʼlim maktablarining 10-sinflarida davom ettirish imkoniyatiga ega emasligi hollari mavjudligini qayd etadi. Kadrlar tayyorlash milliy dasturini izchil, bosqichma-bosqich amalga oshirish, 9-sinflarning bitiruvchilari umumiy oʻrta va oʻrta maxsus, kasb-hunar taʼlimi bilan toʻliqroq qamrab olinishini taʼminlash maqsadida Vazirlar Mahkamasi qaror qiladi: 3. Mazkur qaror bilan belgilangan 9-sinflarni bitiruvchilarni qamrab olish parametrlari soʻzsiz bajarilishi, 10-sinflarga va oʻrta maxsus, kasb-hunar oʻquv yurtlariga qabul qilishni taʼminlash, shuningdek akademik litseylar va kasb-hunar kollejlarini oʻz vaqtida ishga tushirish uchun shaxsiy javobgarlik Oʻzbekiston Respublikasi taʼlim muassasalariga qabul qilish boʻyicha Davlat komissiyasiga, Qoraqalpogʻiston Respublikasi Vazirlar Kengashi Raisiga, viloyatlar, shaharlar va tumanlar hokimlariga, xalq taʼlimi hududiy boshqarmalari boshliqlariga yuklansin. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Xalq taʼlimi vazirligi va Oʻrta maxsus, kasb-hunar taʼlimi markazi bilan birgalikda: 9-sinflar bitiruvchilarini qamrab olishning mazkur qaror bilan tasdiqlangan istiqbolli koʻrsatkichlari soʻzsiz bajarilishini taʼminlasinlar; umumtaʼlim maktablarining vaqtincha faoliyat koʻrsatayotgan 10-11-sinflari faoliyati ustidan nazorat qilsinlar. 9-sinfning bitiruvchisi biror shahar yoki tumanda oʻqishni bundan keyin davom ettira olmasligining har bir holati mahalliy hokimiyat organlari tomonidan darhol qaror qabul qilinishini talab etuvchi tashvishli hol sifatida qaralsin. Oʻzbekiston Respublikasi taʼlim muassasalariga qabul qilish boʻyicha Davlat komissiyasi 9-sinflarni bitiruvchilar keyinchalik umumiy oʻrta va oʻrta maxsus, kasb-hunar taʼlim muassasalarida oʻqish bilan toʻliq qamrab olinishi ustidan qattiq nazorat oʻrnatsin hamda har yili 1-oktabrga, yangi oʻquv yili boshlanishi yakunlari boʻyicha, ishlarning joylardagi holati toʻgʻrisidagi maʼlumotlarni umumlashtirsin va Vazirlar Mahkamasiga axborot bersin. Mazkur talabning bajarilishi uchun shaxsiy javobgarlik Oʻzbekiston Respublikasi Bosh vazirining oʻrinbosari A.A. Azizxoʻjayev zimmasiga yuklansin. 4. Oʻzbekiston Respublikasi Xalq taʼlimi vazirligi Oʻrta maxsus, kasb-hunar taʼlimi markazi bilan birgalikda: 2003/2004 oʻquv yili oxirigacha 11-sinflar uchun yangi oʻquv rejalari va dasturlar ishlab chiqilishini tugallasin hamda ularni oʻrta maxsus, kasb-hunar taʼlimi muassasalari uchun tasdiqlangan umumtaʼlim fanlari boʻyicha davlat taʼlim standartlari talablariga muvofiqlashtirsin; 10-11-sinflarda oʻqitishning yangi oʻquv rejalari va dasturlariga muvofiq boʻlgan 11-sinflar oʻquvchilari uchun darsliklar yaratilishi va nashr etilishini 2004-yil 1-avgustgacha tugallasin. 5. Belgilansinki, umumtaʼlim maktablarining 11-sinfini bitiruvchilar oliy oʻquv yurtlariga oʻqishga kirishda akademik litseylar va kasb-hunar kollejlarining bitiruvchilari bilan teng huquqlarga egadir. Oʻzbekiston Respublikasi Oliy va oʻrta maxsus taʼlim vazirligi Davlat test markazi bilan birgalikda umumtaʼlim maktablarining 11-sinflarini, akademik litseylar va kasb-hunar kollejlarini bitiruvchilarga nisbatan ularning tayyorlanishi va oʻqish uchun respublikaning oliy taʼlim muassasalariga qabul qilinishi masalasida yagona yondashuvga rioya etilishini taʼminlasin. 6. Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi Xalq taʼlimi vazirligi hamda Oliy va oʻrta maxsus taʼlim vazirligi bilan birgalikda: har yili 11-sinflar, akademik litseylar va kasb-hunar kollejlari bitiruvchilarining umumtaʼlim fanlari boʻyicha taʼlim tayyorgarligi darajasi va sifati monitoringini oʻtkazsin; amaldagi davlat taʼlim standartlarini takomillashtirish va respublikada majburiy taʼlim sifatini oshirishni tanqidiy oʻrganib chiqsin va belgilangan tartibda chora-tadbirlar koʻrsin. 7. Belgilab qoʻyilsinki, mazkur qarorga 3 va 4-ilovalarda belgilangan akademik litseylar va kasb-hunar kollejlari qurilishiga investitsiyalarning yillik hajmi koʻrsatib oʻtilgan oʻrta maxsus, kasb-hunar taʼlim muassasalarini ishga tushirish boʻyicha belgilangan topshiriq soʻzsiz bajarilishi nazarda tutilgan holda respublikaning yillik investitsiya dasturlarini tuzishda aniqlashtiriladi. Oʻzbekiston Respublikasi Iqtisodiyot vazirligi, Moliya vazirligi, Oʻrta maxsus, kasb-hunar taʼlimi markazi, Qoraqalpogʻiston Respublikasi Vazirlar Kengashi hamda viloyatlar va Toshkent shahar hokimliklari: yillik investitsiya dasturini hamda akademik litseylar va kasb-hunar kollejlari qurilishining aniq yoʻnaltirilgan roʻyxatlarini tuzishda koʻrsatib oʻtilgan oʻquv yurtlarini birinchi navbatda qishloq aholi yashash joylarida qurishni nazarda tutsinlar; zarurat boʻlganda akademik litseylar va kasb-hunar kollejlari qurilishining aniq yoʻnaltirilgan dasturiga ularning oʻquvchilar bilan toʻldirilishini hamda umumiy oʻrta taʼlimning 9-sinflari bitiruvchilari oʻrta maxsus, kasb-hunar taʼlimi tizimi boʻyicha uch yillik oʻqish bilan qamrab olinishini hisobga olgan holda oʻzgartirishlar kiritsinlar. 8. Vazirlar Mahkamasining “Akademik litseylar va kasb-hunar kollejlarining moddiy-texnika bazasini yanada rivojlantirish chora-tadbirlari toʻgʻrisida” 2001-yil 14-avgustdagi 338-son qarorining 1, 3 va 4-bandlari oʻz kuchini yoʻqotgan deb hisoblansin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari A.A. Azizxoʻjayev va R.S. Azimov zimmasiga yuklansin.